

LATVIJAS REPUBLIKA

**ALŪKSNES NOVADA BĀRIŅTIESA**

|  |  |
| --- | --- |
| Reģ.Nr.90001249814  Dārza iela 11, Alūksne, Alūksnes novads, LV-4301,tālrunis/fakss 64323129, e-pasts:barintiesa@aluksne.lv | |
| Alūksnē  01.02.2024. Nr. BAR/1.10/24/220 | **Alūksnes novada pašvaldībai**  Dārza ielā 11, Alūksnē, Alūksnes novadā, LV-4301 |

**ALŪKSNES NOVADA BĀRIŅTIESAS PĀRSKATS PAR DARBU**

**2023.GADĀ**

Pārskats sagatavots saskaņā ar Bāriņtiesu likuma 5.panta ceturtās daļas prasībām, kas noteic, ka *bāriņtiesa ne retāk kā reizi gadā sniedz pašvaldības domei pārskata ziņojumu par savu darbību. Pārskata ziņojums ir publicējams pašvaldības mājas lapā*.

Alūksnes novada bāriņtiesa (turpmāk – bāriņtiesa) ir Alūksnes novada pašvaldības izveidota aizbildnības un aizgādnības iestāde, kura prioritāri nodrošina bērna vai aizgādnībā esošās personas tiesību un tiesisko interešu aizsardzību. Bāriņtiesa savā darbībā pamatojas uz normatīvajiem aktiem un publisko tiesību principiem. Darba organizācija notiek saskaņā ar Bāriņtiesu likumu, Alūksnes novada bāriņtiesas nolikumu, iestādes darba kārtības noteikumiem, lietu veidošanas un izskatīšanas kārtību. Pildot amata pienākumus, tiek ievēroti bāriņtiesas darbinieku profesionālās ētikas pamatprincipi un uzvedības standarti.

Bāriņtiesas darbības teritorija ir Alūksnes novada teritorija, kuru veido Alūksnes pilsēta un 15 pagastu administratīvās teritorijas. Uz 01.07.2023. Alūksnes novadā savu dzīvesvietu deklarējuši **14215** iedzīvotāji: Alūksnes pilsētā – 6666 iedzīvotāji, pagastos – 7549 iedzīvotāji. Bērni 0 – 6 g.v. **-** 745; 7 – 18.g.v. –1539; kopā **2284** bērni.

Iestādē strādā septiņi darbinieki: bāriņtiesas priekšsēdētājs, četri bāriņtiesas locekļi, bāriņtiesas priekšsēdētāja palīgs un vecākā lietvedības pārzine. No 2022.gada 1.novembra bāriņtiesā bija vakanta viena bāriņtiesas locekļa amata vieta uz noteiktu laiku, kas 2023.gadā netika aizpildīta.

Visiem bāriņtiesas darbiniekiem ir otrā līmeņa augstākā izglītība, tajā skaitā četriem darbiniekiem iegūts profesionālā maģistra grāds.

Saskaņā ar Bāriņtiesu likuma 5.panta sesto daļu, *pašvaldībai ir pienākums nodrošināt mērķtiecīgi organizētu konsultatīvu, izglītojošu un psiholoģisku atbalstu bāriņtiesas priekšsēdētājam, bāriņtiesas priekšsēdētāja vietniekam un bāriņtiesas locekļiem, lai pilnveidotu viņu profesionālo kompetenci un profesionālās darbības kvalitāti.* Šajā nolūkā bāriņtiesas darbinieki ir piedalījušies Labklājības ministrijas, Saeimas Cilvēktiesību un sabiedrisko lietu komisijas, Latvijas Republikas tiesībsarga, Valsts bērnu tiesību aizsardzības inspekcijas (turpmāk – VBTAI), Valsts probācijas dienesta, Datu valsts inspekcijas, Latvijas pašvaldību savienības, krīžu un konsultāciju centra “Skalbes”, Latvijas Pašvaldību mācību centra, Bērnu labklājības tīkla, Alūksnes novada pašvaldības, Vācijas sociālo pakalpojumu sniedzēja *Wellenbrecher e.V.*, SIA ZZ Dats, biedrības “Latvijas SOS bērnu ciematu asociācija” SOS Ģimeņu atbalsta centra “Airi vecākiem” rīkotajos, semināros, konferencēs un apmācībās, kā piemēram:

* dalība VBTAI tiešsaistes diskusijā par Ministru kabineta 2022.gada 13.decembra noteikumu Nr.779 “Kārtība, kādā veido sevišķo aizbildņu sarakstu un izmaksā atlīdzību sevišķajam aizbildnim” piemērošanas aspektiem (17.02.2023.), piedalījās pieci darbinieki;
* dalība VBTAI organizētajā reģionālajā domnīcā “Bāriņtiesas lomas stiprināšana bērnu atbalsta sistēmā (15.03.2023.), piedalījās divi darbinieki;
* dalība seminārā-diskusijā “Veiksmīgi institūciju sadarbība ir bērnu interesēs” (16.03.2023.), par tēmām: “Airi vecākiem” piedāvātie pakalpojumi audžuģimenēm, aizbildņiem, adoptētājiem; bāriņtiesu, sociālo dienestu un atbalsta centru sadarbības tiesiskie aspekti, problemātika no centra skatījuma; ieskats institūciju sadarbībā no audžuģimeņu apmācību programmas “Airi vecākiem” (bērnu savietošana ģimenēs, bērna pastāvīguma plānošana, saskarsmes nodrošināšana ar bioloģisko ģimeni u.c.). piedalījās 2 darbinieki;
* dalība Labklājības ministrijas organizētajā sociālā darba konferencē “Bērns.Pusaudzis.Jaunietis” (24.03.2023.), piedalījās divi darbinieki;
* dalība seminārā “Korupcijas riski un profesionālās ētikas standarti darbiniekiem” (30.03.2023.), piedalījās divi darbinieki;
* apgūta bāriņtiesas priekšsēdētāju profesionālās pilnveides izglītības programma (24 stundu apjomā) par tēmām: saskarsmes personas tiesības un pienākumi; bāriņtiesas kompetence pārrobežu jautājumos; bērnu ārpusģimenes aprūpes nodrošināšana un aprūpes uzraudzība; sociālie riski ģimenē; bērna pārstāvība kriminālprocesā;
* politologa Filipa Rajevska lekcija “Pašvaldības loma reģiona attīstības procesā” (14.04.2023.), piedalījās četri darbinieki;
* dalība VBTAI organizētajā videokonferencē par VBTAI Konsultatīvās nodaļas labo praksi un tās izmantošanas iespējām pašvaldībās (20.04.2023.), piedalījās trīs darbinieki;
* dalība Vācijas sociālo pakalpojumu sniedzēja *Wellenbrecher e.V.* rīkotajā seminārā par metodiku ar pusaudžiem ar uzvedības problēmām, individuālajiem projektiem sarežģītu situāciju risināšanā (24.05.2023.)., piedalījās divi darbinieki;
* dalība Alūksnes novada pašvaldības rīkotajā seminārā “Publiskais tēls, komunikācija ar medijiem un sociālo tīklu spēks pašvaldības darbā (26.05.2023.), piedalījās viens darbinieks;
* dalība Vidzemes reģiona bāriņtiesu seminārā par bāriņtiesām aktuālajiem jautājumiem (09.06.2023.), piedalījās divi darbinieki;
* dalība diskusijā par personas datu apstrādi (19.07.2023.), piedalījās pieci darbinieki;
* dalība Latvijas bērnu labklājības tīkla rīkotajās tiešsaistes mācībās “Bērnu līdzdalības īstenošana” (8.09.2023., 26.09.2023.), piedalījās četri darbinieki;
* dalība projekta “Pieredzes apmaiņa cienīgam darbam” seminārā “Starpinstitūciju sadarbība bērnu labklājības un tiesību aizsardzības jautājumu risināšanā. Latvijas un Norvēģijas pieredze” (08.09.2023.), piedalījās viens darbinieks;
* dalība VBTAI Konsultatīvās nodaļas organizētajā attālinātajā diskusijā par līdzšinējo sadarbību ar nodaļu un iespējām ilgtermiņā izmantot nodaļas izstrādātās metodes, veicot individuālu darbu ar bērnu (15.09.2023.), piedalījās viens darbinieks;
* dalība Saeimas Cilvēktiesību un sabiedrisko lietu komisijas un Tiesībsarga biroja rīkotajā tiešsaistes diskusijā “Jomas profesionāļu diskusija par ētikas pārkāpumiem un to novēršanu Latvijas bāriņtiesās” (25.09.2023.), piedalījās seši darbinieki;
* dalība Rēzeknes valstspilsētas bāriņtiesas diskusijā par labās prakses piemēriem saskarsmes tiesību īstenošanas gadījumos (28.09.2023.), piedalījās viens darbinieks;
* dalība VBTAI rīkotajā seminārā “Sarunas ar bērnu pamatprincipi vecāku vai likumisko pārstāvju nolaidības un vardarbības gadījuma izvērtēšanā” (06.10.2023.), piedalījās divi darbinieki;
* dalība Labklājības ministrijas rīkotajā metodiski informatīvajā sanāksme Cēsīs par vardarbības tēmu, tajā skaitā seksuālo vardarbību (10.10.2023.), piedalījās divi darbinieki;
* dalība tiešsaistes mācībās “Bāriņtiesas lēmumu rakstīšana” (26.10.2023.), piedalījās viens darbinieks;
* dalība tiešsaistes mācībās “Saskarsmes tiesības īstenošana. Atsevišķas aizgādības noteikšana” (26.10.2023.), piedalījās viens darbinieks;
* dalība Biznesa, mākslas un tehnoloģiju augstskolas RISEBA sadarbībā ar Latvijas Supervizoru apvienību, Rīgas Stradiņa universitāti un Ģimenes psiholoģijas centru “Līna” tiešsaistē rīkotajā konferencē “Supervīzijas jauda: atbalstam un izaugsmei” (09.11.2023.), piedalījās viens darbinieks;
* apgūta “Bērnu tiesību aizsardzības 24 stundu zināšanu pilnveides programma Valsts un pašvaldību iestāžu speciālistiem”, piedalījās viens darbinieks;
* dalība starptautiskajā simpozijā “Personas autonomijas veicināšana garīgās veselības aprūpē: juridiskā perspektīva” un konferencē “Personas autonomijas veicināšana garīgās veselības aprūpē” (13.-14.11.2023.), piedalījās divi darbinieki;
* dalība tiešsaistes mācībās “Elektroniskie dokumenti: arhivēšana un nodošana valsts glabāšanā” (21.11.2023.), piedalījās viens darbinieks;
* dalība VBTAI sadarbībā ar Datu valsts inspekciju organizētajā seminārā bāriņtiesām par aktuālajiem jautājumiem datu aizsardzībā (14.11.2023.), piedalījās divi darbinieki;
* dalība Tiesībsarga organizētajās apmācībās par cilvēku tirdzniecības risku atpazīšanu (15.11.2023.), piedalījās divi darbinieki;
* dalība SIA ZZ DATS rīkotajās tiešsaistes sanāksmēs par IS BARIS aktualitātēm, uzturēšanu un 3.kārtas darbiem 2024.gadā (18.04.2023. un 15.11.2023.), piedalījās viens darbinieks.
* dalība starptautiskajā konferencē “Starpinstitucionālā sadarbība: visaptveroša pieeja dzīvei drošībā” (16.11.2023.), piedalījās viens darbinieks;
* dalība tiešsaistes mācībās “Pieaugušā psihisko grūtību un traucējumu ietekme uz spēju realizēt aizgādības tiesības pār bērnu” (22.11.2023.), piedalījās viens darbinieks;
* dalība Latvijas Pašvaldību savienības rīkotajā sanāksmē “Par vienotu modeli ētikas pārkāpumu izskatīšanai bāriņtiesās” (23.11.2023.), piedalījās viens darbinieks;
* dalība VBTAI organizētajā tiešsaistes seminārā “Psiholoģiskās izpētes atzinumi un tiesu psiholoģiskā ekspertīze” (07.12.2023.), piedalījās divas personas;
* dalība Valsts Probācijas dienesta Vidzemes reģiona teritoriālās struktūrvienības Konsultatīvās padomes apakšpadomes sanāksmē par Valsts probācijas dienesta un sadarbības partneru aktualitātēm (08.12.2023.);
* dalība Valsts Probācijas dienesta Latgales un Vidzemes reģionu teritoriālo struktūrvienību Konsultatīvo padomju sanāksmē par starpinstitūciju sadarbības jautājumiem (13.12.2023.);

Bāriņtiesa veic normatīvajos aktos noteiktos pienākumus, lai aizstāvētu bērnu un aizgādnībā esošu personu personiskās un mantiskās intereses un tiesības, tostarp, veic nepieciešamās darbības, lai nodrošinātu bērna audzināšanu un pienācīgu aprūpi ģimeniskā vidē; izšķir vecāku domstarpības bērna aizgādības jautājumos (izņemot domstarpības par bērna dzīvesvietas noteikšanu), bērna un vecāku domstarpības, bērna un aizbildņa, kā arī aizbildņa un bērna vecāku domstarpības; lemj par piekrišanu paternitātes atzīšanai; lemj par bērna aizgādības tiesību pārtraukšanu un atjaunošanu, par prasības celšanu tiesā aizgādības tiesību atņemšanai; lemj par ārpusģimenes aprūpes nodrošināšanu bez vecāku gādības palikušam bērnam; lemj par ģimenes vai personas piemērotību audžuģimenes pienākumu veikšanai, audžuģimenes statusa piešķiršanu, izbeigšanu, atņemšanu, par bērna ievietošanu audžuģimenē vai uzturēšanās izbeigšanu tajā; lemj par jautājumiem, kas saistīti ar bērna adopciju; lemj par aizgādņa iecelšanu, atstādināšanu, atcelšanu un atbrīvošanu no aizgādņa pienākumu pildīšanas un veic citus pienākumus, kā arī izdara apliecinājumus un pilda citus Bāriņtiesu likuma VII nodaļā minētos uzdevumus.

Lai nodrošinātu bāriņtiesas funkciju izpildi, 2023.gadā bāriņtiesa veikusi **3942** procesuālās darbības.

Bāriņtiesas darbinieki gan vieni, gan sadarbībā ar Alūksnes novada pašvaldības policiju veikuši **18** profilakses reidus, tajā skaitā pēc bāriņtiesas darba laika (darba dienu vakaros un brīvdienās).

Pārskata gadā uz pārrunām jautājumos par problēmām ģimenēs (bērnu aprūpes un uzraudzības, uzvedības problēmu, saskarsmes tiesību realizēšanas jautājumos u.c.) bāriņtiesā ieradušās **60** personas.

2023.gadā bāriņtiesa informējusi Alūksnes novada Sociālo lietu pārvaldi par **15** ģimenēm, kurās netiek pietiekami nodrošināta bērna attīstība un audzināšana un kurām nepieciešama palīdzība. Par vienu ģimeni informācija gada laikā sniegta atkārtoti, par divām ģimenēm – ziņots jau agrāk. Desmit vecākiem, par kuriem ziņots, ierosinātas lietas par aizgādības tiesību pārtraukšanu.

Bērnu vecums un skaits riska ģimenēs, par kurām sniegta informācija Sociālo lietu pārvaldei: 0-2 gadi – **3** bērni, 3-4 gadi – **4** bērni, 5-7 gadi – **11** bērni, 8-14 gadi – **10** bērni, 15-18 gadi – **3** bērni, kopā – **31** bērns.

Gada laikā bāriņtiesā klātienē pieņemti **1136** apmeklētāji, no tiem **648** Alūksnes pilsētā un **488** pagastu pārvaldēs. Novada iedzīvotājiem konsultācijas sniegtas jautājumos par vecāku domstarpībām bērnu audzināšanas un saskarsmes tiesību izmantošanas jautājumos, aizgādnības tiesību jautājumos, mantošanas tiesību jautājumos, valsts sociālo pabalstu saņemšanas jautājumos, bāriņtiesas kompetencē esošo apliecinājumu jautājumos u.c.

Bāriņtiesas sēdes plānotas vienu reizi nedēļā – trešdienās, nepieciešamības gadījumā, steidzamības kārtā, vēl papildus. 2023.gadā ir notikusi **61** bāriņtiesas sēde. Sēdēs piedalījušās **122** personas, pieņemts **121** koleģiāls lēmums.

Saskaņā ar Bāriņtiesu likuma 23.pantu, ja bērna dzīves apstākļu pārbaudē vai citādi atklājas, ka bērns atrodas veselībai vai dzīvībai bīstamos apstākļos, kā arī tad, ja bērna turpmākā atrašanās ģimenē var apdraudēt viņa veselību vai dzīvību, bāriņtiesas amatpersona var vienpersoniski pieņemt lēmumu par:

1) bērna aizgādības tiesību pārtraukšanu vecākiem;

2) bērna izņemšanu no aizbildņa ģimenes un aizbildņa atstādināšanu no pienākumu pildīšanas;

3) bērna izņemšanu no audžuģimenes,

4) pirmsadopcijas aprūpes pārtraukšanu, kā arī,

5) ja bērns vai viņa likumiskais pārstāvis nepiekrīt bērna, kuram radušies psihiski vai uzvedības traucējumi alkoholisko dzērienu, narkotisko, psihotropo, toksisko vai citu apreibinošo vielu lietošanas dēļ vai kurš cietis no vardarbības, obligātai ārstēšanai vai sociālajai rehabilitācijai vai nepamatoti vēlas to pārtraukt, bāriņtiesa, ja tas nepieciešams bērna interešu aizstāvībai, vienpersoniski pieņem lēmumu par bērna obligāto ārstēšanu vai sociālās rehabilitācijas saņemšanu.

2023.gadā bāriņtiesas amatpersonas pieņēmušas **4** vienpersoniskos lēmumus, kas saistīti gan ar vecāku alkohola lietošanu, gan bērnu aprūpes un uzraudzības trūkumu, gan vardarbības riskiem ģimenēs, kā rezultātā bērni atradās veselībai un dzīvībai bīstamos apstākļos.

2023.gadā neviens bāriņtiesas lēmums nav pārsūdzēts Administratīvajā rajonā tiesā.

Aizgādība – vecāku pienākums līdz bērna pilngadības sasniegšanai rūpēties par bērnu un viņa mantu un pārstāvēt bērnu viņa personiskajās un mantiskajās attiecībās. Līdz pilngadības sasniegšanai bērns ir vecāku aizgādībā.

Bāriņtiesa lemj par bērna aizgādības tiesību pārtraukšanu vecākam, ja:

1) ir faktiski šķēršļi, kas liedz vecākam iespēju aprūpēt bērnu;

2) bērns atrodas veselībai vai dzīvībai bīstamos apstākļos vecāka vainas dēļ (vecāka apzinātas rīcības vai nolaidības dēļ);

3) vecāks ļaunprātīgi izmanto savas tiesības vai nenodrošina bērna aprūpi un uzraudzību;

4) vecāks ir devis piekrišanu bērna adopcijai, izņemot gadījumu, kad viņš kā laulātais ir devis piekrišanu tam, ka bērnu adoptē otrs laulātais;

5) konstatēta vecāka vardarbība pret bērnu vai ir pamatotas aizdomas par vecāka vardarbību pret bērnu.

|  |  |
| --- | --- |
| ***Aizgādības lietās kopā pieņemts 31 lēmums*** | |
| *Pārtrauktas aizgādības tiesības* | *2 lēmumi* |
| *Pārtrauktas aizgādības tiesības un celta prasība tiesā* | *1 lēmums* |
| *Atjaunotas aizgādības tiesības* | *2 lēmumi* |
| *Nolemts neatjaunot pārtrauktās aizgādības tiesības* | *5 lēmumi* |
| *Nolemts neatjaunot pārtrauktās aizgādības un nesniegt prasību tiesā* | *1 lēmums* |
| *Nolemts nepārtraukt aizgādības tiesības un skatīt atkārtoti lietu* | *3 lēmumi* |
| *Nolemts neatjaunot pārtrauktās aizgādības un sniegt prasību tiesā* | *12 lēmumi* |
| *Nolemts nepārtraukt aizgādības tiesības un izbeigt lietu* | *1 lēmums* |
| *Lietas izskatīšana atlikta* | *3 lēmumi* |
| *Par lietas izbeigšanu* | *1 lēmums* |

Pārskata gadā bērnu aizgādības tiesības:

-pārtrauktas **7** vecākiem, no tiem **3** mātēm un **4** tēviem, kopā uz **11** bērniem;

- atjaunotas **2** vecākiem, no tiem 2 mātēm un 0 tēviem, kopā uz **2** bērniem.

Bez vecāku gādības palikušiem bērniem vienmēr prioritāri tiek meklēta iespēja nodrošināt viņu aprūpi pie aizbildņa vai audžuģimenē.

Ārpusģimenes aprūpē uz 31.12.2023. atradās **58** **bērni**, no tiem:

**20** bērni aizbildnībā,

**31** bērns uzturas audžuģimenēs,

**7** bērni ievietoti ilgstošas sociālās aprūpes un sociālās rehabilitācijas institūcijā. Par **2** diviem bērniem pieņemts lēmums par ievietošanu ilgstošas sociālās aprūpes un sociālās rehabilitācijas institūcijā.

Aizbildnība – ārpusģimenes aprūpes forma, kad bērnam, kurš palicis bez vecāku gādības, ieceļ aizbildni, kurš turpmāk bērnam aizvietos vecākus.

|  |  |
| --- | --- |
| ***Aizbildnības lietās kopā pieņemti 20 lēmumi*** | |
| *Par aizbildnības nodibināšanu un aizbildņa iecelšanu* | *2 lēmumi* |
| *Atlaists aizbildnis* | *9 lēmumi* |
| *Par aizbildnības izbeigšanu un aizbildņa atlaišanu* | *1 lēmumi* |
| *Par personas piemērotību aizbildņa pienākumu pildīšanai* | *1 lēmumi* |
| *Par mantojuma atraidīšanu aizbildnībā esošo vārdā* | *1 lēmums* |
| *Par lietas par personas piemērotību aizbildņa pienākumu pildīšanai izbeigšanu* | *2 lēmumi* |
| *Par aizbildņa iecelšanu* | *1 lēmums* |
| *Par lietas par aizbildnības izbeigšanu un aizbildņa atlaišanu izbeigšanu* | *1 lēmums* |
| *Par atļaujas došanu pārdot aizbildnībā esošajam piederošo mantojumu* | *1 lēmums* |
| *Par atļauju izmantot bērnam piederošos naudas līdzekļus* | *1 lēmums* |

Pamatojoties uz Ukrainas civiliedzīvotāju atbalsta likuma 18.panta pirmo daļu, lai nodrošinātu nepilngadīga bez vecāku pavadības Latvijas Republikā ieceļojuša Ukrainas civiliedzīvotāja tiesību aizsardzību un sniegtu viņam atbalstu, pārskata gadā bāriņtiesas amatpersonas pieņēmušas **1** vienpersonisku lēmumupar ārkārtas aizbildnības nodibināšanu un ārkārtas aizbildņa iecelšanu.

Audžuģimene **–** ģimene, kasbārenim vai bez vecāku gādības palikušam bērnam nodrošina īslaicīgu aprūpi līdz brīdim, kamēr bērns var atgriezties savā ģimenē vai, ja tas nav iespējams, tiek adoptēts vai viņam nodibināta aizbildnība.

|  |  |
| --- | --- |
| ***Audžuģimeņu lietās kopā pieņemti 27 lēmumi*** | |
| *Par audžuģimenes statusa piešķiršanu* | *1 lēmums* |
| *Par bērnu ievietošanu audžuģimenē* | *2 lēmumi* |
| *Par bērna uzturēšanās pagarināšanu audžuģimenē* | *2 lēmumi* |
| *Par bērnu uzturēšanās izbeigšanu audžuģimenē* | *4 lēmumi* |
| *Par audžuģimenes pilnvarošanu* | *1 lēmums* |
| *Par piemērotību specializētās audžuģimenes pienākumu veikšanai* | *3 lēmumi* |
| *Par specializētās audžuģimenes statusa piešķiršanu* | *3 lēmumi* |
| *Par atļaujas došanu audžuģimenē ievietotam bērnam ciemoties citā ģimenē* | *8 lēmumi* |
| *Par lietas atļaujas došanu audžuģimenē ievietotam bērnam ciemoties citā ģimenē atlikšanu* | *1 lēmums* |
| *Par audžuģimenē ievietotā bērna nodošanu citas audžuģimenes aprūpē* | *1 lēmums* |
| *Par nepilngadīgo uzturēšanās izbeigšanu specializētajā – krīzes audžuģimenē* | *1 lēmums* |

Uz 31.12.2023. ar bāriņtiesa lēmumiem iecelti **16** aizbildņi un novada teritorijā reģistrētas **20** audžuģimenes.

Viesģimene ir persona vai laulātie, kuri vēlas sniegt atbalstu ārpusģimenes aprūpes iestādē ievietotam bērnam. Alūksnes novadā viesģimenes statuss ir **2** ģimenēm.

Adopcija **–** bērns juridiski pilnībā iekļaujas adoptētāju ģimenē tā, it kā būtu tajā piedzimis, nomainot uzvārdu, radniecisko piederību un izrietošās mantošanas tiesības. Adopcijas uzdevums ir radīt bez vecāku gādības palikušajiem bērniem apstākļus audzināšanai ģimenē, nodrošinot stabilu un harmonisku dzīves vidi ilgtermiņā. Bērnu tiesību aizsardzības likuma 31.panta pirmā daļa noteic – lai bērna attīstībai nodrošinātu ģimenisku vidi, tiek atbalstīta adopcija.

Aizgādnība ir personu ar ierobežotu rīcībspēju personīgo un mantisko interešu, kā arī mantojuma aizsardzības forma.

Aizgādnis ir persona, ko ieceļ vai atbrīvo no tās pienākumiem bāriņtiesa, pamatojoties uz tiesas spriedumu par aizgādnības nodibināšanu vai izbeigšanu, vai arī saskaņā ar notāra taisīto notariālo aktu par aizgādnības nodibināšanu mantojumam.

Alūksnes novadā uz 31.12.2023. bija **18** aizgādnībā esošas personas, vienai personai aizgādnis iecelts 2023.gadā. **13** aizgādņi ir personu ar ierobežotu rīcībspēju radinieki, **5** aizgādņi ir citas personas. Aizgādnības lietās pārskata gadā pieņemti **12** lēmumi.

Bāriņtiesa, atbilstoši Bāriņtiesu likuma 50.pantam, pēc tiesas pieprasījuma sniedz atzinumus, kas nepieciešami šādos gadījumos:

1) lai noteiktu kārtību, kādā izmantojamas saskarsmes tiesības un tiesības uzturēt personiskas attiecības un tiešus kontaktus ar bērnu;

2) viena vecāka atsevišķas aizgādības noteikšanai;

3) aizgādības tiesību atņemšanai un atjaunošanai;

4) paternitātes atzīšanai vai apstrīdēšanai;

5) citos Civilprocesa likumā paredzētajos gadījumos.

Pārskata periodā par **12** (8) bērniem bāriņtiesa sniegusi atzinumus tiesai.

|  |  |
| --- | --- |
| ***Atzinumu lietās pieņemtie 9 lēmumi*** | |
| *Par saskarsmi* | *3 lēmumi* |
| *Par bērnu dzīvesvietas noteikšanu* | *2 lēmumi* |
| *Par bērnu dzīvesvietas noteikšanu un saskarsmes tiesību izmantošanas kārtību* | *1 lēmums* |
| *Par viena vecāka atsevišķas aizgādības noteikšanu un saskarsmes tiesību izmantošanas kārtību* | *1 lēmums* |
| *Par viena vecāka atsevišķas aizgādības noteikšanu* | *1 lēmums* |
| *Par aizgādības tiesību atņemšanas atbilstību bērna interesēm* | *1 lēmums* |

Pārskata periodā bāriņtiesa piedalījusies **68** tiesas sēdēs:

|  |  |
| --- | --- |
| ***Bāriņtiesas statuss izskatāmajā lietā:*** | |
| ***institūcija*** | **2 reizes** lietās par laulības šķiršanu |
| **4 reizes** lietās par saskarsmes tiesību ar bērniem izmantošanas kārtības noteikšanu |
| **1 reize** lietā par paternitātes atzīšanas apstrīdēšanu |
| **2 reize**s lietās par laulības šķiršanu, uzturlīdzekļu piedziņu, kustamās un nekustamās mantas atzīšanu par laulāto kopmantu un tās sadali |
| **1 reize** lietā par bērna dzīves vietas noteikšanu, uzturlīdzekļu piedziņu |
| **1 reize** lietā par aizgādības tiesību atņemšanu |
| **4 reizes** lietā par bērna dzīvesvietas noteikšanu |
| **7 reizes** lietās par rīcībspējas ierobežojuma apjoma pārskatīšanu |
| **3 reizes** lietās par rīcībspējas ierobežošanu un aizgādņa iecelšanu |
| **2 reizes** lietās par laulības šķiršanu, saskarsmes tiesību ierobežošanu, noteicot saskarsmes tiesību izmantošanas kārtību, uzturlīdzekļu piedziņu |
| **2 reizes** lietās par bērna dzīvesvietas noteikšanu, saskarsmes tiesību izmantošanas kārtības noteikšanu uzturlīdzekļu piedziņu. Pagaidu regulējuma noteikšanu. |
| **7 reizes** lietās par pagaidu aizsardzību pret vardarbību |
| **1 reize** lietā par rīcībspējas ierobežojumu garīga rakstura vai citu veselības traucējumu dēļ pārskatīšanu |
| **1 reize** lietā par saskarsmes tiesību ierobežošanu, uzturlīdzekļu piedziņu |
| **1 reize** lietā par uzturlīdzekļu piedziņu un atsevišķu aizgādības nodibināšanu |
| **1 reize** lietā par aizgādības tiesību atņemšanu |
| ***prasītājs*** | **19 reizes** lietās par aizgādības tiesību atņemšanu |
| **1 reize** lietā par mantojuma sadales līguma apstiprināšanu |
| ***trešā persona*** | **2 reizes** lietās par aizgādības tiesību atņemšanu |
| ***pārstāvis*** | **2 reizes** lietās par medicīniska rakstura piespiedu līdzekļu noteikšanu |
| **4 reizes** lietās par aizgādības tiesību atņemšanu |

2023.gadā bāriņtiesa **12** reizes informējusi Valsts policiju par iespējamiem likumpārkāpumiem pret nepilngadīgajiem, t.sk. par dažāda veida vardarbības epizodēm, lūdzot noskaidrot konkrētās lietas apstākļus un rīkoties savas kompetences ietvaros.

**Trijos** gadījumos Vidzemes prokuratūrā iesniegta sūdzība/protests par Valsts policijas pieņemtajiem lēmumiem.

2023.gadā bāriņtiesā no Valsts policijas **30** reizes saņemta informācija gan par konfliktiem ģimenēs, gan nepilngadīgām personām, kas atradušās alkohola reibumā, smēķējušas, gan suicīda mēģinājumu, gan par nepilngadīgo zādzībām un ielaušanos.

Pamatojoties uz saņemto informāciju, bāriņtiesa veica dzīves apstākļu pārbaudes, pārrunas ar vecākiem un nepilngadīgajiem.

**Septiņas** reizes bāriņtiesa piedalījās Alūksnes novada pašvaldības starpinstitucionālās sadarbības grupas Bērnu tiesību aizsardzības jomā sanāksmēs.

Bāriņtiesa piedalījās **piecās** starpinstitūciju sanāksmes, ko organizēja gan bāriņtiesa, gan Alūksnes novada Sociālo lietu pārvalde, gan Latvijas SOS Bērnu ciematu asociācijas SOS Ģimeņu atbalsta centrs “AIRI vecākiem” Gulbenē, gan arī Valsts probācijas dienests.

Pilngadīgu personu pārstāvība kriminālprocesos:

25.01.2023., 05.09.2023. pārstāvība personai kriminālprocesā, kura atzīta par nepieskaitāmu, piespiedu medicīnisko līdzekļu piemērošanai.

Pārskata gada beigās bāriņtiesas lietvedībā ir **244** aktīvas lietas, no tām **54** lietas ierosinātas 2023.gadā:

|  |  |
| --- | --- |
| *Aizbildnības lietas* | *3* |
| *Lietas par personas piemērotību aizbildņa pienākumu pildīšanas* | ***3*** |
| *Adopcijas lietas* | ***1*** |
| *Lietas par aizgādņa iecelšanu pilngadīgām personām ar ierobežotu rīcībspēju, aizgādņa atcelšanu vai atlaišanu no pienākumu pildīšanas* | ***1*** |
| *Lietas par aizgādņa iecelšanu promesošo vai pazudušo personu mantai, vai mantojumam, par aizgādņa atlaišanu vai atcelšanu no pienākumu pildīšanas* | ***3*** |
| *Lietas par valsts sociālo pabalstu, atbalstu ar celiakiju slimiem bērniem, kuriem nav noteikta invaliditāte, un apgādnieka zaudējuma pensijas izmaksas pārtraukšanu, atjaunošanu vai izmaksāšanu citai personai, kura audzina bērnu vai pašam bērnam, ja viņš sasniedzis 15 gadu vecumu* | ***2*** |
| *Lietas par bērna mantas pārvaldīšanu* | ***3*** |
| *Lietas par aizgādības tiesību pārtraukšanu, atņemšanu un atjaunošanu* | ***18*** |
| *Pēc tiesas pieprasījuma ierosinātās lietas (atsevišķā aizgādība, aizgādības tiesību atņemšana pēc personas prasības, saskarsmes tiesības u.c.)* | ***8*** |
| *Lietas par vecāku domstarpībām bērnu audzināšanas jautājumos* | ***4*** |
| *Lietas par bērna ievietošanu audžuģimenē un uzturēšanās izbeigšanu tajās* | ***4*** |
| *Lietas par bērna ievietošanu krīzes audžuģimenēs vai uzturēšanās izbeigšanu tajās* | ***4*** |
| *Lietas par bāreņu un bez vecāku gādības palikušo bērnu ievietošanu ilgstošas sociālās aprūpes un rehabilitācijas institūcijā* | ***1*** |
| *Lietas par bērna vārda, uzvārda un tautības, pilsonības ieraksta maiņu, ja vecāki par to nevar vienoties vai ja vecāki kopīgi pārstāv bērna personiskās intereses, bet viens no viņiem nav sasniedzams* | ***2*** |

Dokumentu aprite bāriņtiesā 2023.gadā:

|  |  |
| --- | --- |
| *Saņemtie dokumenti* | *1646* |
| *Sarakste ar juridiskām un fiziskām personām /nosūtītie dokumenti/* | *1985* |

Bāriņtiesas arhīvā tiek glabātas pastāvīgi, ilgstoši glabājamās un īslaicīgi glabājamās lietas. Vairāklīmeņu arhīviskā apraksta sistēma, arhīviskais apraksts, uzskaites saraksti un nomenklatūra ir saskaņoti ar Latvijas Nacionālā arhīva Alūksnes zonālo valsts arhīvu. Vecākā lietvedības pārzine veic pienākumus, kas saistīti ar dokumentu pārvaldību iestādē un ir atbildīga par arhīvu.

Dokumentu pārvaldības jomā bāriņtiesa strādā ar pašvaldības dokumentu uzskaites sistēmu NAMEJS. Saskaņā ar normatīvo regulējumu iestāde ievada datus Audžuģimeņu informācijas sistēmā (AGIS), kā arī Bāriņtiesu informācijas sistēmā (BARIS).

Saskaņā ar Bāriņtiesu likuma 2.panta otrajā daļā noteikto, *novadu teritoriālajās vienībās, kurās nav notāra, bāriņtiesa*[*Civillikumā*](https://likumi.lv/ta/id/225418-civillikums)*noteiktajos gadījumos sniedz palīdzību mantojuma lietu kārtošanā, gādā par mantojuma apsardzību, kā arī izdara apliecinājumus un pilda citus šā likuma*[*61. pantā*](https://likumi.lv/ta/id/139369#p61)*norādītos uzdevumus.*

2023.gadā izdarīti **457** apliecinājumi (no tiem: sagatavotas un apliecinātas **144** pilnvaras un **3** piekrišanas, ka bērns var patstāvīgi izbraukt ārpus Latvijas Republikas robežām, sastādīti un apliecināti **155** nostiprinājuma lūgumi par īpašumtiesību nostiprināšanu zemesgrāmatā, sastādīti **5** testamenti, sagatavoti **76** darījuma akta projekti, veikti citi Bāriņtiesu likumā noteiktie apliecinājumi: dokumentu projektu sastādīšana, dokumentu kopiju, norakstu vai izrakstu apliecināšana, parakstu apliecināšana uz dokumentiem, līgumiem u.c.), iekasēta valsts nodeva pašvaldības budžetā **4658** *euro.*

Sadarbība

Bāriņtiesas darbinieki sniedz bezmaksas juridisku palīdzību iedzīvotājiem bāriņtiesas kompetences jautājumos. Bāriņtiesa iesaistās gadījumu risināšanā, kad aizskartas bērnu vai aizgādnībā esošās personas intereses. Sadarbībā ar Alūksnes novada Sociālo lietu pārvaldi, izglītības iestādēm, pašvaldības policiju, Valsts policiju, ārstniecības, rehabilitācijas iestādēm un citiem speciālistiem turpina veikt pasākumus, lai novērstu bērnu attīstībai nelabvēlīgos apstākļus un sniegtu ģimenēm nepieciešamo atbalstu.

Bāriņtiesas priekšsēdētāja G.VANAGA

VANAGA 64323129

*gunta.vanaga@aluksne.lv*